Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: 171/2000. (X. 13.) Korm. rendelet 11. §-a (1) bekezdésének
Paragraph Index: 742

2. Az Országos Érdekegyeztetõ Tanács megvitatta a Széchenyi vállalkozásfejlesztési programról készült kormány-elõterjesztést. A munkavállalói oldal véleménye szerint a program elsõdleges céljának a foglalkoztatás bõvítésének és megtartásának kell lennie. Álláspontja szerint ezen a területen vállalkozásbarát környezet kialakításával el kell érni a megfelelõ szintû és mértékû foglalkoztatást. A foglalkoztatáspolitikai támogatásoknál elõnyben kell részesíteni a kistérségeket és hátrányos helyzetû régiókat. Szükségesnek tartja az egészséges munkahelyek, valamint a rendezett munkaügyi kapcsolatok fejlesztését. A munkaadói oldal a programmal kapcsolatban hiányolta a foglalkoztatáspolitika, az agrár ágazat támogatása, a térségfejlesztés és környezetvédelem idõszerû feladatainak kijelölését és a közöttük lévõ konzisztencia megteremtését. Kifogásolta, hogy a program nem különbözteti meg a mikro-, a kis- és közepes vállalkozások és önfoglalkoztatók kategóriáját. Álláspontja szerint a fejlesztéseknél elõnyben kell részesíteni a normatív támogatásokat, meg kell oldani a saját erõ támogatását, és kombinált módon fenn kell tartani a vissza nem térítendõ és a visszatérítendõ támogatásokat. Az EU-hoz történõ pályáztatáshoz ki kell építeni a megfelelõ szervezeteket, kistérségi irodákat. A beruházás ösztönzés, tartalékképzés lehetõségeibe be kell vonni az egyéni vállalkozókat. Az oldal szükségesnek tartotta, hogy a Kormány foglalja táblázatba a kis- és közepes vállalkozások támogatására fordítható összegeket cél, eszköz és az erre fordítható források vonatkozásában, és az errõl készült tájékoztatót a szociális partnerek is kapják meg. Az OÉT állást foglalt abban, hogy a program kidolgozásával kapcsolatban a szakmai egyeztetéseket tovább folytatják.

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes